	Media Title
:
Sinar Harian

Headline
:
Bantuan SARA, hadiah hari raya

Date
:
2 April 2025

Page
:
16

Size
:
8x21
	[image: image1.jpg](- R

mahu suka atau duka
[13







[image: image2.jpg]| Ban;uan SARA, hadiah
~ hariraya

PASTINYA belum terlambat untuk mengucapkan
terima kasih kepada Kerajaan Madani di bawah
pimpinan Perdana Menteri, Datuk Seri Anwar
Ibrahim atas pengumuman peluasan pelaksanaan
Sumbangan Asas Rahmah (SARA) kepada 5.4 juta
penerima bermula 1 April.

Menurut kenyataan Kementerian Kewangan,
angka ini meningkat hampir lapan kali ganda ber-
banding 700,000 penerima sedia ada. Lebih meng-
gembirakan, mereka yang layak menerima bantu-
an ini bakal memperoleh sehingga RM2,100,
peningkatan 75 peratus berbanding RM1,200 pada
tahun lalu. Ini merupakan satu jumlah yang cukup
besar dan mampu memberi impak positif kepada
golongan yang memeriukan.

Pertambahan ini jelas menunjukkan bahawa
kerajaan tidak meminggirkan dan sentiasa priha-
tin terhadap kebajikan rakyat, khususnya golong-
an berpendapatan rendah. Dengan peningkatan
jumlah penerima serta kadar bantuan yang lebih
tinggi, ia membuktikan komitmen kerajaan dalam
memastikan kesejahteraan rakyat terus terjaga,
terutamanya dalam menghadapi kos sara hidup
yang semakin meningkat.

Menerusi program ini, penerima boleh membeli
barangan keperluan asas terpilih menggunakan
MyKad di kedai runcit berdaftar, yang kini berjum-
lah lebih 3,500 buah di seluruh negara, berbanding
hanya 700 buah pada tahun 2024. Peningkatan
ini bukan sahaja memudahkan urusan pembelian
tetapi juga memastikan akses kepada barangan
asas lebih meluas di setiap kawasan.

Bagi golongan yang layak menerima bantuan
SARA, ini adalah satu berita yang amat meng-
gembirakan. Sumbangan ini bukan sahaja dapat
mengurangkan beban kewangan, malah mem-
bantu mereka merancang perbelanjaan dengan
lebih baik. Dengan bantuan ini, lebih ramai indivi-
du akan dapat menikmati kehidupan yang lebih
stabil tanpa perlu bimbang tentang keperluan asas
harian.

Memandangkan bantuan ini diberikan dalam
bentuk barangan asas, ia secara tidak langsung
memastikan tidak ada insan yang tidur dalam ke-
laparan. Namun, penerima harus bijak dalam mem-
buat pembelian supaya bantuan ini dimanfaatkan
sepenuhnya. Keutamaan harus diberikan kepada
barangan yang benar-benar diperiukan.

Diharapkan bantuan ini dapat diteruskan dan
ditambah baik pada masa akan datang. Dengan
keadaan ekonomi yang semakin mencabar, lang-
kah sebegini amat penting dalam memastikan
kesejahteraan rakyat terus terjaga.




